קניון סמאריה הוא אחד מפנינות הטבע המרשימות והמרהיבות ביותר בכרתים. בעיקרון תוכלו לבצע את מסלול ההליכה לאורך הקניון המפורסם עם ילדים, כל עוד הם רגילים להליכה ארוכה ומאומצת. מומלץ לבצע את הטיול עם ילדים בגיל 7 או 8 ומעלה ולבני נוער לא אמורה להיות שום בעיה עם הטיול הזה, אבל כמובן שזה תלוי בתחומי העניין וביכולות שלהם. לא כל הילדים יתלהבו לצעוד מסלול באורך 13 ק"מ ומהר מאוד הם עלולים להשתעמם ולהתעייף.  החדשות הטובות הן שכרתים מציעה ערוצים ונקיקים קצרים ופשוטים יותר להליכה, אך לא פחות יפים ומרתקים שיתאימו בצורה טובה יותר לטיול עם ילדים. אזור חאניה גדוש בשפע אינסופי של קניונים המתאימים לטיול משפחתי כמו אימברוס (Imbros) או אגיה-איריני (AgiaIrini). באזור רתימנו, קניון פאטסוס (Patsos) הוא מסלול הליכה פופולרי עבור משפחות וילדים עפים עליו!